CELEX: C2007/315/63
Language: lt
Date: 2007-12-22 00:00:00
Title: Byla T-234/04 2007 m. lapkričio 8 d. Pirmosios instancijos teismo sprendimas Nyderlandai prieš Komisiją (Ieškinys dėl panaikinimo — Sprendimas 2004/01/EB — Pavojingos medžiagos — Būtinybė gauti Komisijos patvirtinimą dėl tolesnio nacionalinių nuostatų, apie kurias pranešta, taikymo — Komisijos pozicija dėl derinimo apimties — Aktas, kurį galima ginčyti — Nepriimtinumas)

22.12.2007   
            
            
               LT
            
            
               Europos Sąjungos oficialusis leidinys
            
            
               C 315/34
            
         2007 m. lapkričio 8 d. Pirmosios instancijos teismo sprendimas Nyderlandai prieš Komisiją
   
   (Byla T-234/04) (1)
   
   (Ieškinys dėl panaikinimo - Sprendimas 2004/01/EB - Pavojingos medžiagos - Būtinybė gauti Komisijos patvirtinimą dėl tolesnio nacionalinių nuostatų, apie kurias pranešta, taikymo - Komisijos pozicija dėl derinimo apimties - Aktas, kurį galima ginčyti - Nepriimtinumas)
   (2007/C 315/63)
   Proceso kalba: olandų
   Šalys
   
      Ieškovė: Nyderlandų Karalystė, atstovaujama H. Sevenster, J. van Bakel ir M. de Grave
   
      Atsakovė: Europos Bendrijų Komisija, atstovaujama F. Simonetti ir M. van Beek
   
      Ieškovės pusėje į bylą įstojusi šalis: Danijos Karalystė, atstovaujama J. Molde
   Bylos dalykas
   Prašymas dėl 2003 m. gruodžio 16 d. Komisijos sprendimo 2004/1/EB dėl nacionalinės teisės nuostatų dėl trumposios grandinės chloruotų parafinų naudojimo, apie kurias Nyderlandų Karalystė pranešė pagal EB 95 straipsnio 4 dalį (OL L 1, 2004, p. 20), panaikinimo tiek, kiek, Komisijos manymu, norint toliau taikyti nacionalinės teisės nuostatas dėl trumposios grandinės chloruotų parafinų naudojimo, kurios nėra minimos 2002 m. birželio 25 d. Europos Parlamento ir Tarybos direktyvoje 2002/45/EB, dvidešimtą kartą iš dalies keičiančioje Tarybos direktyvą 76/769/EEB dėl tam tikrų pavojingų medžiagų ir preparatų tiekimo į rinką ir naudojimo apribojimų (trumposios grandinės chloruoti parafinai) (OL L 177, p. 21), reikia gauti patvirtinimą pagal EB 95 straipsnio 6 dalį,
   Sprendimo rezoliucinė dalis
   
               1.
            
            
               Atmesti ieškinį kaip nepriimtiną.
            
         
               2.
            
            
               Nyderlandų Karalystė padengia savo ir Komisijos bylinėjimosi išlaidas.
            
         
               3.
            
            
               Danijos Karalystė padengia savo bylinėjimosi išlaidas.
            
         
      (1)  OL C 94, 2004 4 17 (anksčiau byla C-103/04).